**KRITERIJI ZA OCJENJIVANJE VLADANJA UČENIKA OŠ GORJANI**

Sukladno čl. 73. stavak 1. Zakona o odgoju i obrazovanju u osnovnoj školi razrednik utvrđuje ocjenu iz vladanja učenika.

Razredno vijeće će razmatrati ponašanje učenika te kroz prethodno navedene kriterije predložiti razredniku ocjenu iz vladanja

Kriterije za izricanje ocjene iz vladanja učenika utvrdilo je Učiteljsko vijeće OŠ Gorjani.

Važna napomena roditeljima: Uzorno vladanje učenika u 7. i 8. razredu vrednuje se prilikom upisa u srednju školu.

Vladanje učenika je ponašanje učenika na nastavnim i svim drugim oblicima odgojno-obrazovnog područja praćenja:

odnos prema radu, odnos prema učenicima, odnos prema učiteljima i ostalim djelatnicima, odnos prema školskoj imovini te društvenom i prirodnom okružju.

|  |  |  |  |
| --- | --- | --- | --- |
|  | **UZORNO** | **DOBRO** | **LOŠE** |
| **Pohađanje nastave i ostalih aktivnosti** | Redovito pohađanje nastave.  Tolerira se najviše 3 kašnjenja do 10 min. | 1 – 7 neopravdanih sati | Neredovito pohađa nastavu.  Više od 7 neopravdanih sati. |
| **Pravila kućnog reda** | Poštuje pravila kućnog reda. | Uglavnom poštuje pravila kućnog reda (3 pogrješke u polugodištu) | Učestalo krši pravila kućnog reda. |
| **Izvršavanje školskih obveza** | Savjesno izvršava školske obveze (nošenje pribora, opreme, pisanje zadaće,…) | Izvršava 80% i više školskih obveza. | U većini slučajeva ne ispunjava svoje školske obveze. |
| **Praćenje nastave** | Aktivno prati i sudjeluje u nastavi. | Uz dodatnu motivaciju učitelja sudjeluje u nastavi. | Ne sudjeluje u radu, zabavlja se, ne radi zadano. |
| **Odgovornost** | Izrazito odgovoran, prihvaća odgovornost za svoje postupke. | Nije uvijek spreman preuzeti odgovornost za svoje postupke. | Ne prihvaća odgovornost za svoje postupke, raspravlja, u drugima traži krivce. |
| **Upisi u bilježnicu** | Do tri upisa u bilježnicu (blaži prekršaji). | Od tri do pet upisa u bilježnicu(bez obzira na težinu prekršaja). | Više od pet upisa u bilježnicu. |
| **Pedagoške mjere** | Nije izrečena nikakva pedagoška mjera. | Izrečena pismena opomena razrednika. | Izrečeni: Ukor, strogi ukor,… |
| **Odnos prema drugim učenicima** | Poštuje druge učenike, služi kao uzor drugima. | Ne služi kao uzor, ali poštuje druge učenike. | Ne služi kao uzor, niti poštuje druge učenike (fizičko i verbalno nasilje). |
| **Odnos prema učiteljima i ostalim zaposlenicima škole** | Poštuje sve djelatnike škole i primjereno komunicira s njima. | Uvažava i poštuje samo neke zaposlenike škole. | Ne poštuje niti učitelje niti ostale zaposlenike škole. |
| **Imovina i okoliš škole** | Čuva školski okoliš i imovinu i brine se o njoj, dajući pozitivan primjer ostalim učenicima. | Ne uništava imovinu niti okoliš, ali u prigodama kad ju drugi učenici uništavaju, uglavnom je pasivni promatrač | Namjerno uništava školsku imovinu i svojim ponašanjem daje loš primjer ostalim učenicima. |